กัดกระพุงแก้มตัวเอง จนมีตุ่มเหมือนเนื้องอก ไม่เจ็บ เป็นอย่างนี้มา 7 ปีแล้วครับ ตุ่มเท่าหัวนิ้วก้อย อย่างนี้เขาเรียกว่าเนื้องอกใช่ไหมครับ แล้วผ่าตัดได้ไหมครับ
สวัสดีค่ะ การวินิจฉัยที่เป็นไปได้กรณีตุ่มในปาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็ก-การมีเนื้องอกหรือเนื้อร้ายภายในช่องปาก ซึ่งพบได้น้อยแนะนำว่าถ้าเป็นมาเรื้อรัง แผลไม่เคยมีช่วงที่ยุบไปเลย แต่ขยายขนาดและเพิ่มจำนวนขึ้น เป็นตุ่มน้ำใส มีเลือดหรือหนองไหลจากตุ่ม เจ็บ ควรไปพบแพทย์ หากแพทย์ไม่แน่ใจการวินิจฉัย หรือดูลักษณะอาจจะเป็นเนื้อร้าย อาจมีการตัดชิ้นเนื้อไปตรวจเพิ่มเติมค่ะการดูแลตัวเองเบื้องต้น ดื่มน้ำมากๆ พักผ่อน รับประทานอาหารอ่อนๆ ไม่เอามือหรือลิ้นไปโดนบริเวณที่เป็นแผลบ่อยๆ งดดื่มเหล้าและสูบบุหรี่